stanford-oval/wikipedia huggingface dataset:
Sofia Palaiologos
Perhe

Iivanalle ja Sofialle syntyi vuosina 1474-1490 yhteensä 12 lasta, joista neljä kuoli jo sylilapsina. Vasili III:n lisäksi vain nuorimmalle pojalle Andreille syntyi jälkeläisiä. Lisäksi tyttäret Feodosia ja Jevdokija saivat jälkeläisiä. Sofian viimeinen tunnettu jälkeläinen Maria Vladimirovna kuoli vuonna 1610.
Lapset:
Jelena Ivanovna (1474-1513), nai vuonna 1495 Puolan kuningas ja Liettuan suuriruhtinas Alexander Jagiellonin, liitto oli lapseton. Jelena jäi leskeksi vuonna 1506.
Feodosia Ivanovna (1475-1501), nai vuonna 1500 Moskovan kuvernöörin, ruhtinas Vasili Danilovitš Holmskin; vuonna 1501 syntyivät kaksoset Daniel ja Maria, joiden synnytyksen jälkeen Feodosia kuoli.
Jelena Ivanovna nuorempi (1476-?), kuoli sylilapsena
Vasili III Ivanovitš (1479-1533), Moskovan suuriruhtinas
Juri Ivanovitš (1480-1536), Dmitrovskin ruhtinas, kuoli naimattomana ilman jälkeläisiä oltuaan kaksi vuotta vangittuna
Dmitri Ivanovitš (1481-1521), Uglitšin ruhtinas. Kuoli naimattomana ilman jälkeläisiä.
Jevdokija Ivanovna (1483-1513), nai vuonna 1506 Kazanin kaanikunnan tataarien tsaari Pjotr Ibrahimovitš Kudai-Kulin, liitosta syntyi Nastasia Petrovna Kazanskaja (k. 1541)
Jelena Ivanovna nuorin (1484-?), kuoli sylilapsena
Feodosia Ivanovna nuorempi (1485-?), kuoli sylilapsena
Simeon (Semjon) Ivanovitš (1487-1518), Kalugan ruhtinas; suunnitteli pakenevansa Liettuaan, mutta jäi kiinni. Kuoli naimattomana ilman jälkeläisiä.
Boris Ivanovitš (1488/1489-?), kuoli lapsena
Andrei Ivanovitš (1490-1537), Staritskin ruhtinas; avioitui vuonna 1533 liettualaiseen Gediminas dynastiaan kuuluneen ruhtinatar Eufrosinia Andrejeva Hovanskajan (1516-1569) kanssa ja heille syntyi poika, ruhtinas Vladimir Andrejevitš Staritski, myöh. Dimitrovski (1533-1569).
Aiheesta muualla

Kuvia tai muita tiedostoja aiheesta Sofia Palaiologos Wikimedia Commonsissa
kokoelma lyhytelämänkertoja (venäjäksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Sofia Palaiologoksen saapuminen Moskovaan: "Kesäkuun 24. päivänä prinsessa Sofia tuotiin Roomasta suuriruhtinaan luo, ja hänen mukanaan he lähettivät paavin lähetin legaatti Antonion ja hänen mukanaan monia roomalaisia; ja hänen kanssaan ruhtinaan lähettiläs Dmitri Manuilovits monien kreikkalaisten kanssa; monet muut kreikkalaiset tulivat hänen kanssaan palvelemaan häntä. (Litsevoin kronikka, 1500-luku, Venäjän kansalliskirjasto, Pietari)
"Korsun" kulkue-risti (Länsi-Eurooppa, 1400-luku (?), hopeiset osat; Venäjä 1500-luvun loppu-1600-luvun alku), valmistettu vuorikristallista, hopeasta ja veistetystä puusta, Moskovan Kremlin museot
Pyhimyskalenteri, hopea- ja kultakirjontaa taftille ja silkille. Valmistanut/valmistuttanut suuriruhtinatar Sofia Pa aiologos n. 1499. Signeerattu tittelillä "Tsaregorodskajan tsarina" (Keisarinkaupungin = Konstantinopolin keisarinna). Sergijev Posadin osavaltion historiallinen ja taidemuseo, peräisin Troitse-Sergijevin luostarista.
Käännös suomeksi
Pohjois-Carolinan sinfoniaorkesteri

Pohjois-Carolinan sinfoniaorkesteri (engl. North Carolina Symphony) on Pohjois-Carolinan osavaltiossa Yhdysvalloissa toimiva sinfoniaorkesteri. Se perustettiin vuonna 1932, ja sen ensimmäinen konsertti pidettiin Raleighissa saman vuoden 16. maaliskuuta.
Pohjois-Carolinan sinfoniaorkesterin toiminta keskittyy Pohjois-Carolinan pääkaupunkiin Raleighiin. Orkesterissa on yhteensä 65 jäsentä ja se pitää vuosittain noin kuusikymmentä konserttia. Nykyisenä ylikapellimestarina ja musiikillisena johtajana toimii walesiläissyntyinen Grant Llewellyn.
Aiheesta muualla

Viralliset sivut (Arkistoitu – Internet Archive) (englanniksi)
Pohjois-Carolinan yliopisto Chapel Hillissä

Vanha lähde yliopistoalueella
Pohjois-Carolinan yliopiston kauppatieteellisen tiedekunnan rakennus.
Pohjois-Carolinan yliopisto Chapel Hillissä (engl. University of North Carolina at Chapel Hill) on yhdysvaltalainen yliopisto, joka sijaitsee Chapel Hillin kaupungissa Pohjois-Carolinan osavaltiossa. Se on Yhdysvaltojen arvostetuimpia yliopistoja. Yliopisto on osa Pohjois-Carolinan yliopistojärjestelmää, johon kuuluu kaikkiaan kuusitoista julkista paikallisyliopistoa.
Yliopistossa opiskelee yli 31 500 opiskelijaa, joista runsas 19 700 opiskeli alempaa korkeakoulututkintoa ja noin 11 800 maisteri- tai tohtoritutkintoa.  Opiskelijat ovat Pohjois-Carolinan kaikista sadasta piirikunnasta, muista osavaltioista ja noin 50 muusta maasta. Henkilökuntaan kuuluu kaikkiaan runsas 9 000 ihmistä, joista runsas 4 000 kuuluu vakituiseen opettajakuntaan (faculty).
Koska yliopisto on osavaltion rahoittama, osavaltion lain mukaan yliopiston opiskelijoista on oltava pohjoiscarolinalaisia vähintään 82 prosenttia.
Yliopistorankingeissa Chapel Hill on pärjännyt hyvin. Esimerkiksi tieteellisiin saavutuksiin pohjautuvassa kiinalaisessa ARWU-vertailussa Chapel Hill sijoittui vuonna 2021 sijalle 29 maailman parhaimpien yliopistojen joukossa.
Aiheesta muualla

Pohjois-Carolinan yliopisto Chapel Hillissä (englanniksi)
Virallinen urheilusivu
Wikimedia Commonsissa on kuvia tai muita tiedostoja aiheesta .
Prototype Cup Germany -kausi 2023

Prototype Cup Germany -kausi 2023 oli vuonna 2023 järjestetty Prototype Cup Germany -sarjan toinen kausi. Kaudella ajettiin kuudessa tapahtumassa kaksi kilpailua kussakin. Sarjan järjestivät ADAC ja Creventic.
Kolme kilpailuviikonloppua ajettiin samassa tapahtumassa kuin DTM-sarjan kilpailut.
Kilpailukalenteri

| Nro | Nro | Rata | Ajankohta |
| --- | --- | --- | --- |
| 1. | R1. |  Hockenheimring | 28.-30. huhtikuuta |
| 1. | R2. |  Hockenheimring | 28.-30. huhtikuuta |
| 2. | R1. |  Oschersleben | 26.-28. toukokuuta |
| 2. | R2. |  Oschersleben | 26.-28. toukokuuta |
| 3. | R1. |  Circuit Zandvoort | 23.-25. kesäkuuta |
| 3. | R2. |  Circuit Zandvoort | 23.-25. kesäkuuta |
| 4. | R1. |  Norisring | 7.-9. heinäkuuta |
| 4. | R2. |  Norisring | 7.-9. heinäkuuta |
| 5. | R1. |  TT Circuit Assen | 1.-3. syyskuuta |
| 5. | R2. |  TT Circuit Assen | 1.-3. syyskuuta |
| 6. | R1. |  Nürburgring | 13.-15. lokakuuta |
| 6. | R2. |  Nürburgring | 13.-15. lokakuuta |
Lähde:
Kilpailijat

Suomalainen Koiranen Kemppi Motorsport osallistuu kaudelle kahdella kuljettajalla, jotka ovat Laurents Hörr ja Matthias Lüthen. Assenin kilpailuun Koiranen Kemppi osallistui kahdella autolla, joista toisessa ajoi Leevi Vappula.
Principia Mathematica

Principia Mathematica on kolmiosainen matematiikan perusteita käsittelevä teos, jonka kirjoittivat Alfred North Whitehead ja Bertrand Russell ja joka julkaistiin vuosina 1910–1913.  Se pyrkii johtamaan kaikki matemaattiset totuudet joukosta hyvin määriteltyjä symbolisen logiikan aksioomia ja päättelysääntöjä.
Principia Mathematica sai innoituksensa Gottlob Fregen varhaisemmista logiikan töistä, jotka johtivat Russellin havaitsemiin paradokseihin (Russellin paradoksi). Principia Mathematica vältti nämä rakentamalla yksityiskohtaisen tyyppiteorian: joukolla on korkeampi tyyppi kuin sen osilla, eikä näin voida puhua "kaikkien joukkojen joukosta" ja muista rakennelmista, jotka johtivat paradokseihin.
Principia Mathematica luetaan yleensä yhdeksi merkittävimmistä ja uraauurtavimmista teoksista matemaattisen logiikan ja filosofian alalla. Modern Libraryn mukaan se oli 1900-luvun 23. merkittävin teos.
Sisältö

Teos käsittelee ainoastaan joukko-oppia, kardinaalilukuja, ordinaalilukuja ja reaalilukuja. Siihen ei kuulunut reaalianalyysin syvällisempiä teoreemoja, mutta kolmannen osan loppuun mennessä asiantuntijoille oli selvää, että suuri osa tunnettua matematiikkaa oli periaatteessa kehiteltävissä käytetyllä formalismilla. Oli myös selvää, kuinka pitkä tällaisesta esityksestä tulisi.
Whitehead ja Russell suunnittelivat neljättä geometriaa käsittelevää osaa, mutta myönsivät työn käyneen ylivoimaiseksi kolmannen osan valmistuttua.
Avoimia kysymyksiä

Teos jätti avoimeksi sen, voitaisiinko sen aksioomista johtaa ristiriitoja (johdonmukaisuus), ja sen, olisiko olemassa matemaattinen väittämä, jota ei voitaisi sen enempää todistaa kuin kumotakaan järjestelmän avulla (täydellisyys).
Propositiologiikka itsessään tiedettiin sekä johdonmukaiseksi että täydelliseksi, mutta sama ei ollut selvää Principian joukko-opin aksioomista (katso Hilbertin toinen ongelma).
Gödelin epätäydellisyyslause tarjosi odottamatonta lisävalaistusta näihin kahteen toiseensa liittyvään kysymykseen. Gödelin ensimmäinen epätäydellisyyslause osoitti, ettei Principia voinut olla sekä johdonmukainen että täydellinen. Lauseen mukaan jokaista riittävän vahvaa loogista järjestelmää (kuten Principiaa) kohtaan oli olemassa väite G, joka pohjimmiltaan sanoo "Väittämää G ei voida todistaa". Tällainen väittämä on eräänlainen catch-22 -kehäpäätelmäristiriita: jos G on todistettavissa, se on epätosi, jolloin järjestelmä on epäjohdonmukainen; ja jos G ei ole todistettavissa, se on tosi, jolloin järjestelmä on epätäydellinen. Toisin sanoen väittämää "Principian järjestelmässä ei ole ristiriitoja" ei voi todistaa todeksi tai epätodeksi Principian järjestelmässä, ellei siinä ole ristiriitoja.
Gödelin toinen epätäydellisyyslause osoitti, ettei aritmetiikkaa voida käyttää todistamaan sen omaa sisäistä johdonmukaisuutta, jolloin sitä ei voida käyttää varsinkaan minkään sitä vahvemman johdonmukaisuuden todistamiseen.
Aiheesta muualla

Stanford Encyclopedia of Philosophy: (englanniksi)
Principia Mathematica (A. D. Irvine)
The Notation in Principia Mathematica (Bernard Linsky)
Principia Mathematica online (University of Michigan Historical Math Collection): (englanniksi)
Volume I
Volume II
Volume III
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Principia Mathematica
Käännös suomeksi
Pohjois-Chungcheong

Pohjois-Chungcheong (kor. 충청북도, Chungcheongbuk-do, hanja 忠清北道) on yksi Etelä-Korean maakunnista. Se sijaitsee maan keskiosassa pääkaupunki Soulin eteläpuolella ja on Etelä-Korean maakunnista ainoa, jolla ei ole merenrantaa. Maakunta rajautuu lännessä Etelä-Chungcheongin maakuntaan ja Daejeonin metropolikaupunkiin, etelässä Pohjois-Jeollan, idässä Pohjois-Gyeongsangin sekä pohjoisessa Gangwonin ja Gyeonggin maakuntiin. Maakunnan asukasluku on 1 412 869 (vuonna 2010) ja pinta-ala 7 433,36 neliökilometriä. Sen pääkaupunkina toimii Cheongju.
Aiheesta muualla

Kuvia tai muita tiedostoja aiheesta Pohjois-Chungcheong Wikimedia Commonsissa
Maakunnan internetsivut (koreaksi) (englanniksi) (kiinaksi) (japaniksi)
Korean tasavallan hallinnollinen jako
| --- | --- |
Pääkaupunki:  Soul
Suurkaupungit:   Busan  Daegu  Daejeon  Gwangju  Incheon  Ulsan 
Provinssit:   Etelä-Chungcheong  Etelä-Gyeongsang  Etelä-Jeolla  Gangwon  Gyeonggi  Jeju  Pohjois-Chungcheong  Pohjois-Gyeongsang  Pohjois-Jeolla
Pohjois-Carolinan yliopisto, Wilmington

| Pohjois-Carolinan yliopisto, Wilmington> University of North Carolina at Wilmington |
| --- | --- |

Motto:  Discere Aude
Perustettu:  1947
Tyyppi:  julkinen
Säätiön varat:  55 miljoonaa dollaria
Kansleri:  Gary L. Miller
Henkilökunta:  850
Opiskelijoita:  12 200
Sijainti:  Wilmington, Pohjois-Carolina  Yhdysvallat (34°13′35.76″N, 77°52′40.97″W)
Osoite:  http://www.uncw.edu/
Pohjois-Carolinan yliopisto (engl. University of North Carolina at Wilmington) Wilmingtonissa on Pohjois-Carolinassa Yhdysvalloissa sijaitseva julkinen yliopisto, joka perustettiin vuonna 1947 nimellä Wilmington College. Maisterintutkintoja alettiin myöntää vuonna 1977.
Oppilaitos on osa Pohjois-Carolinan yliopistojärjestelmää.
Aiheesta muualla

Yliopiston virallinen sivusto
Brooks Field on UNC Wilmington Seahawksin baseballjoukkueen kotikenttä.
Pesäjuuri

| Pesäjuuri |
| --- | --- |

Uhanalaisuusluokitus
 Elinvoimainen  
Suomessa::  Silmälläpidettävä 
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Epidendroideae
Suku::  Pesäjuuret Neottia
Laji::  nidus-avis
Kaksiosainen nimi
 Neottia nidus-avis  (L.) Rich. 
Katso myös
   Pesäjuuri Wikispeciesissä   Pesäjuuri Commonsissa 
Infobox OKNimi-testi OKIUCN-testi OK: 
Pesäjuuri (Neottia nidus-avis) on eurooppalainen lehtivihreätön kämmekkälaji. Suomessa sitä tavataan harvinaisena maan eteläosista. Laji on rauhoitettu luonnonsuojeluasetuksella.
Vanhassa kirjallisuudessa lajin suomalaiseksi nimeksi mainitaan usein linnunpesäjuuri.
Ulkonäkö ja koko

Pesäjuuri on lehtivihreätön, väritykseltään yleensä vaaleanruskea tai kellertävä, joskus jopa lähes valkoinen. 10–30 senttimetrin korkuista tanakkaa vartta ympäröivät suomumaiset lehdet. Varren päässä olevassa tiiviissä kukinnossa on usein yli kymmenen ruskehtavaa kukkaa. Kukka on noin sentin levyinen ja kannukseton. Kukan tyvi on maljamainen ja kärki kaksiliuskainen. Pesäjuuri kukkii kesä-heinäkuussa. Kukat tuoksuvat melko voimakkaalle, makean ummehtuneelle. Kukinta on kuitenkin hyvin epäsäännöllistä, ja laji voi kukkia maansisäisenäkin.
Kasvi on saanut nimensä (sekä suomalaisen että tieteellisen) maan alla kasvavasta maavarresta, jota ympäröi tiuha versojuuristo, jonka voi kuvitella muistuttavan linnun pesää. Kasvin kukittua maavarsisto kuolee, mutta osa juurista voi jatkaa kasvin elämää muodostamalla kärkiinsä itusilmuja.
Koska pesäjuuri ei yhteytä, se elää täysin juurisienensä (Rhizoctonia neottiae) avulla saamastaan ravinnosta. On epävarmaa, hyötyykö juurisieni tästä suhteesta vai onko pesäjuuri vain sienensä loinen. Kasvi kasvaa aina puiden läheisyydessä, ja ilmeisesti sen juurisieni elää symbioosissa puiden juurien kanssa.
Levinneisyys

Maailmanlaajuisesti ajatellen pesäjuuri on lähinnä eurooppalainen laji, mutta sitä tavataan myös Kaukasuksen alueelta. Lajia tavataan melko yleisenä erityisesti Keski- ja Itä-Euroopan lehdoista. Itään päin lajia tavataan pitkälle Venäjälle. Pohjoisessa lajin esiintymisalue ulottuu Norjan, Ruotsin ja Suomen keskiosiin. Kaukoidässä esiintyy lajin muunnos N. nidus-avis var. manshurica.
Suomessa pesäjuuri on eteläinen laji. Kasviin törmää useimmin Ahvenanmaalla, mutta sitä löytyy myös muun muassa useista paikoista Varsinais-Suomesta ja Uudeltamaalta. Esiintymisalueen pohjoisraja kulkee Pohjois-Hämeessä, Pohjois-Savossa ja Pohjois-Karjalassa. Pohjoisin tunnettu pesäjuuren kasvupaikka Suomessa on Kuopiossa, josta laji lienee kuitenkin hävinnyt. Pesäjuuri on luokiteltu Suomessa silmälläpidettäväksi vuodesta 2019 lähtien. Sitä ennen se luokiteltiin elinvoimaiseksi.
Elinympäristö

Suomessa pesäjuurta tavataan multavissa ja ravinteisissa lehdoissa, lehtokorvissa ja lehtomaisissa metsissä, joihin kiertyy runsaasti kariketta. Etelämpänä Euroopassa sitä tavataan tyypillisesti hämärissä pyökkimetsissä, jossa se on usein ainoa kesällä kukkiva kasvi. Kasvi on kalkinsuosija.
Aiheesta muualla

Pohjolan kasvien pauloissa: Neottia nidus-avis - pesäjuuri
Kasviatlas 2020: (Linnun)pesäjuuren levinneisyys Suomessa.
Pinkka – Lajintuntemuksen oppimisympäristö: Pesäjuuri (Neottia nidus-avis)
Lähikuva kukista.
Pyhän Markuksen kirkko (Belgrad)

Kirkkoa yöäaikaan.
Pyhän Markuksen kirkko (serb. Црква Светог Марка / Crkva Svetog Marka) on ortodoksinen kirkkorakennus Serbian pääkaupungissa Belgradissa. Se sijaitsee Tašmajdanin puiston alueella, lähellä Serbian parlamenttitaloa. Kirkko rakennettiin vuosina 1931–1940 vuonna 1835 valmistuneen vanhemman kirkon paikalle. Serbialaisbysanttista tyyliä edustavan kirkon suunnittelusta vastasivat Peter ja Branko Krstić.
Aiheesta muualla

Kuvia tai muita tiedostoja aiheesta Pyhän Markuksen kirkko (Belgrad) Wikimedia Commonsissa
Port Said

| Port Said (بور سعيد) Būr Sa‘īd |
| --- | --- |
 Suezin kanavan hallintorakennus kanavan suulla
 lippu:  vaakuna
 Port Said
 Koordinaatit: 31°15′N, 32°17′E 
Valtio:  Egypti
kuvernementti:  Port Said
Perustettu:  1859
Väkiluku (2006):  
 – Metropolialue:  570 768
 
 www.portsaid.gov.eg 
Infobox OKVirheellinen NIMI-arvo: 
Port Said (arab. بورسعيد‎, Būrsa‘īd) on kaupunki Egyptissä Suezin kanavan Välimeren puoleisessa päässä.
Maantiede

Port Said sijaitsee Egyptin koillisosassa Suezin kanavan pohjoiskärjessä. Kanavan toisella puolella idässä sijaitsee Port Fuad. Kaupunki kuuluu Port Saidin kuvernementtiin, josta sen rakennettu alue muodostaa suurimman osan.
Historia

Port Saidin perustaminen liittyi Suezin kanavan kaivuutöiden aloitukseen. Suezin kanavan rakennustyöt aloitettiin vuonna 1859. Rakennustöiden aloittamista kediivi Sa'idille oli suositellut hänen ranskalainen ystävänsä Ferdinand de Lesseps. Hankkeen rahoittivat ranskalaiset ja egyptiläiset sijoittajat. Kanavan suulle perustettu kaupunki nimettiin kediivin mukaan. Kaupungin paikka ei ollut lyhyin mahdollinen reitti Punaisellemerelle, mutta meren syvyys sen kohdalla sopi erityisen hyvin kanavahanketta varten. Suurin osa nykyisen kaupungin alueesta oli alun perin meren alla. Paikalla oli vain pieni Manzalajärven Välimerestä hiekkasärkkä. Sitä täytettiin satamaa ruopattaessa saadulla mudalla ja hiekalla, sekä merivettä kestävillä tekokivillä. Kivet painoivat 22 tonnia kappale ja niillä rakennettiin kaksi valtavaa aallonmurtajaa. Aallonmurtajat valmistuivat vuonna 1868 ja Suezin kanava aukesi vuonna 1869. Kaupungin väkiluku oli noin 10 000. Kaupunki koostui perinteisestä egyptiläistyylisestä osasta ja eurooppalaisen ruutukaavan mukaisesta osasta.
Port Saidista oli Suezin kanavan laivaliikenteen ansiosta 1800-luvun loppuun mennessä kasvanut maailman suurin hiilenottopaikka. Vuonna 1904 valmistui myös rautatieyhteys Kairoon ja Ismailiaan, mikä teki Port Saidista myös Aleksandrian jälkeen maan toiseksi tärkeimmän sataman. Sen kautta vietiin esimerkiksi puuvillaa ja riisiä. Kaupunkiin rakennettiin myös kalanjalostamo. Gamal Abdel Nasser kansallisti Suezin kanavan vuonna 1956, mitä seurasi Suezin kriisi. Port Said kärsi merkittäviä vahinkoja ilmaiskuissa ja 5. marraskuuta ranskalaisten ja brittien tekemässä maihinnousussa. Maat joutuivat kriisin päätteeksi vetäytymään Egyptistä kansainvälisen painostuksen takia. Sodan jälkeen kaupungin vauriot korjattiin, mutta raivostunut väkijoukko kaatoi Ferdinand de Lessepsin suuren pronssipatsaan eurooppalaisten maan asioihin sekaantumisen symbolina. Suezin kanava suljettiin usean vuoden ajaksi kuuden päivän sodan seurauksena vuonna 1967. Kanava avattiin uudelleen Anwar Sadatin kaudella vuonna 1975. Sadatin politiikkaan kuulunut "avautuminen" kaupungin kehittämiseen ja uuden verovapaan teollisuusalueen perustamiseen.
Talous ja liikenne

Egypti saa huomattavan osan valtion tuloista Suezin kanavan käytöstä perittävistä maksuista. Port Saidin teollisuuden tuotteita ovat esimerkiksi autojen akut ja renkaat, tekstiili ja kosmetiikka. Muita merkittäviä aloja ovat julkaisutoiminta, tietotekniikka ja rakennusala. Kaupungissa on satama ja telakka, sekä rautatieyhteys Ismailiaan.
Aiheesta muualla

Kuvia tai muita tiedostoja aiheesta Port Said Wikimedia Commonsissa
Port Said valokuvassa avaruudesta.
Egyptiläinen kaupunginosa vanhassa postikortissa.
Pyhän Martinuksen katedraali (Mondoñedo)

Pyhän Martinuksen katedraali
Pyhän Martinuksen katedraali on kirkko nykyisessä Fozin kaupungissa Lugon maakunnassa Galician alueella Espanjassa. Sitä on kutsuttu Espanjan ensimmäiseksi katedraaliksi.
Sen piispanistuimen juuret voidaan jäljittää jo 500-luvulle, jolloin anglosakseja pakenevat kristityt britit perustivat alueelle hiippakunnan. Kolmesataa vuotta myöhemmin Dumion piispa haki turvaa linnamaisesta kirkosta, jonka on tulkittu olleen nykyisen rakennuksen edeltäjä, ja Mondoñedo oli vähän aikaa kahden hiippakunnan keskus. Viikinkien ja saraseenien hyökkäysten takia piispojen oli kuitenkin lähdettävä sieltä.
Kirkon nykyinen ulkonäkö on muodostunut useiden rakennusvaiheiden tuloksena 900-luvulta 1100-luvulle.
Aiheesta muualla

Kuvia tai muita tiedostoja aiheesta Pyhän Martinuksen katedraali Wikimedia Commonsissa
Pyhän Martinuksen katedraali

Pyhän Martinin katedraali.
Pyhän Martinuksen katedraali on tuomiokirkko Bratislavassa, Bratislavan linnaa vastapäätä. Se on Bratislavan suurin kirkko ja näyttävin goottilainen rakennus. Kolmilaivaisen kirkon rakennustyöt aloitettiin 1200-luvun alussa, mutta kun Bratislava sai kaupunkioikeudet vuonna 1291, kirkkoa muutettiin sillä siitä tuli osa puolustusjärjestelmää ja kaupunginmuuria. Kirkko vihittiin lopulta  käyttöön vasta 1452.  Kirkkoa on laajennettu ja uudistettu huomattavasti sen jälkeenkin. 1700-luvulla siihen lisättiin barokkityylinen kappeli. 1800-luvulla kirkko uudistettiin uusgoottilaiseen tyyliin. Kirkossa on kruunattu 17 Unkarin hallitsijaa.
Aiheesta muualla

Kuvia tai muita tiedostoja aiheesta Pyhän Martinuksen katedraali Wikimedia Commonsissa
Polynesianmesikko

| Polynesianmesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Foulehaio
Laji::  carunculatus
Kaksiosainen nimi
 Foulehaio carunculatus  (Gmelin, 1788) 
Katso myös
   Polynesianmesikko Wikispeciesissä   Polynesianmesikko Commonsissa 
Infobox OKNimi-testi OKIUCN-testi OK: 
Polynesianmesikko (Foulehaio carunculatus) on mesikoiden heimoon kuuluva varpuslintu.
Levinneisyys

Polynesianmesikkoa tavataan Amerikan Samoassa, Fidžissä, Samoassa, Tongassa ja Wallis ja Futunassa. Amerikan Samoassa arvioidaan elävän 550 000 yksilöä, ja hyvin varovainen arvio koko maailman kannaksi on 1–2,5 miljoonaa yksilöä. Laji on luokiteltu elinvoimaiseksi.
Portland International Raceway

Ratapiirros.
Portland International Raceway on Portlandissa Yhdysvalloissa sijaitseva moottorirata, joka on syntynyt osittain tulvassa tuhoutuneen Vanportin tieverkostolle. Suurimmat tapahtumat vuosittain ovat IndyCar Series -sarjan Grand Prix of Portland ja NASCAR-sarjan kilpailu. Radalla on ajettu myös American Le Mans Series -sarjan Portland Grand Prix.
Historia

Portlandin kaupunki osti alueen vuonna 1960 ja ensimmäinen kilpailu alueella järjestettiin vuonna 1961. 1970-luvun alussa rata päällystettiin uudestaan, radalle tehtiin mutkia ja lisättiin törmäysaitoja. Varikkoaluetta muutettiin merkittävästi. Vuonna 1984 radalle tehtiin jälleen parannuksia.
Punkaharjun kirkko

| Apostoli Tuomaan kirkko |
| --- | --- |
 Punkaharjun kirkko
Sijainti:  Kirkkotie 10, Punkasalmi, Savonlinna
Koordinaatit:  61°45′40.6″N, 029°23′31.0″E
Rakentamisvuosi:  1923
Suunnittelija:  R. Rouhe
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Punkaharjun kirkko eli Apostoli Tuomaan kirkko on Punkaharjun kappeliseurakunnan kirkko ja sijaitsee entisen Punkaharjun kunnan Punkasalmessa Savonlinnassa. Punkaharjun kirkko on vihitty käyttöön uudenvuodenpäivänä vuonna 1923. Kirkon on suunnitellut savonlinnalainen rakennusmestari R. Rouhe (Rosengren). Alttaritaulun kirkkoon lahjoitti And. Auvinen Osakeyhtiö. Alttaritaulun kuvaa apostoli Tuomasta ja sen on maalannut Martta Helminen 1927.  Kirkon ensimmäiset urut valmisti Kangasalan urkutehdas Punkaharjun seurakunnan 10-vuotisjuhlaan. Nykyiset kirkon 15-äänikertaiset urut on vuodelta 1973 ja rakentanut urkurakentamo Hans Heinrich.
Vuonna 2000 valmistui kirkossa merkittävin peruskorjaus. Kirkkosalia jatkettiin noin viidellä metrillä, eteistilaksi rakennettiin lasikäytävä ja kellotapuli sijoitettiin kirkon yhteyteen. Kirkon kuorin sivuikkunoihin tuli taiteilija Maire Pyykön suunnittelemat lasimaalaukset. Piispa Voitto Huotari toimitti kirkon peruskorjauksen jälkeen uudelleen käyttöönoton ja nimesi kirkon Apostoli Tuomaan kirkoksi.
Apostoli Tuomaan kirkko sisältä
Aiheesta muualla

Savonlinnan seurakunta: Punkaharjun kirkko